rejauldu/bengali-wikipedia huggingface dataset:
চার্লস ক্রিস্টোফার চার্লি গ্রিফিথ (; জন্ম: ১৪ ডিসেম্বর, ১৯৩৮) বার্বাডোসের সেন্ট লুসি এলাকায় জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার। ১৯৬০ থেকে ১৯৬৯ মেয়াদে ওয়েস্ট ইন্ডিজ ক্রিকেট দলের পক্ষে টেস্ট ক্রিকেটে অংশ নিয়েছেন। দলে তিনি মূলতঃ ডানহাতে ফাস্ট বোলিং করতেন। পাশাপাশি ডানহাতে ব্যাটিংয়ে পারদর্শীতা দেখিয়েছেন ‘চার্লি’ ডাকনামে পরিচিত চার্লি গ্রিফিথ।   প্রারম্ভিক জীবন  শৈশবে বার্বাডোসের ক্লাব ক্রিকেটে ডানহাতি স্পিনার হিসেবে অংশগ্রহণ করেন। কোন একটি খেলায় ডানহাতে ফাস্ট বোলিং করার সিদ্ধান্ত নেন। ঐ খেলায় তিনি ১ রানের বিনিময়ে ৭ উইকেট দখল করেন। এরফলে তার বোলিং ফাস্টের দিকে ঝুঁকে পড়ে। এরপর তিনি বার্বাডোস দলের পক্ষে খেলার সিদ্ধান্ত নেন। ১৯৫৯-৬০ মৌসুমে মেরিলেবোন ক্রিকেট ক্লাব ক্যারিবীয় দ্বীপে সফর করে। দুই ওভারের ব্যবধানে কলিন কাউড্রে, মাইক স্মিথ ও পিটার মে’কে ক্রিজ থেকে বিদায় করেন তিনি।   খেলোয়াড়ী জীবন  ১৯৬০-এর দশকে ওয়েস হলের সাথে ফাস্ট বোলিংয়ে জুটি গড়ে জনপ্রিয়তা পান। গ্রিফিথের সাথে বোলিং উদ্বোধনে নিজ দেশ বার্বাডোসের ওয়েস হল ছিলেন নিত্য অনুষঙ্গ। তাকে সাথে নিয়ে ১৯৬০-এর দশকে শক্তিশালী ওয়েস্ট ইন্ডিজ দলের নিয়মিত অগ্রযাত্রায় প্রভূতঃ ভূমিকা রাখেন তিনি।  ১৯৬১-৬২ মৌসুমে তার বলে ভারতীয় ব্যাটসম্যান নরি কন্ট্রাক্টরের মাথার খুলিতে বিরাট আঘাত লাগে। বার্বাডোসের বিপক্ষে খেলা চলাকালীন সফরকারী ভারত দলের নরি কন্ট্রাক্টরের মাথার পিছনে তার বাউন্সার আঘাত হানে। গুরুতর আঘাতপ্রাপ্ত কন্ট্রাক্টরের মষ্তিষ্কে রক্তক্ষরণ অবস্থায় দুইবার জরুরীভিত্তিতে চিকিৎসা করা হয়।Martin Williamson, "Dangerous games", Cricinfo XI, 2 May 2006. পরবর্তীতে তিনি আরোগ্য লাভ করলেও কখনো টেস্ট ক্রিকেটে ফিরে আসেননি। এরফলে কন্ট্রাক্টরের আন্তর্জাতিক ক্রিকেট অঙ্গনে অংশগ্রহণ অকালে ঝরে যায়। ঐ খেলায় আম্পায়ার কোর্তেজ জর্দান কর্তৃক থ্রোয়িংয়ের অপরাধে নো-বল ডাকেন। পরবর্তীকালে ১৯৬৬ সালে সফরকারী ল্যাঙ্কাশায়ারের বিপক্ষে খেলা চলাকালে তাকে আর্থার ফাগ কর্তৃক দ্বিতীয়বার নো-বল শুনতে হয় যা তার জীবনে সর্বশেষ ঘটনা ছিল।Bill Bradshaw, "Chucker Charlie's order of the bath", The Observer, 11 June 2000.  ১৯৬৩ সালে ইংল্যান্ড সফরে বেশ সফলতা পান গ্রিফিথ। ঐ গ্রীষ্মে ১২.৩০ গড়ে ১১৯ উইকেট পান। তন্মধ্যে ৩২ উইকেট আসে টেস্ট সিরিজ থেকে। হেডিংলি টেস্টের প্রথম ইনিংসে ৩৬ রানে ৬ উইকেট ও খেলায় ৯ উইকেট পান। ১৯৬৪ সালে উইজডেন কর্তৃক বর্ষসেরা ক্রিকেটারের সম্মানে ভূষিত হন গ্রিফিথ।   তথ্যসূত্র    আরও দেখুন   ওয়েস হল  ওয়েস্ট ইন্ডিজ ক্রিকেট দল  উইজডেন বর্ষসেরা ক্রিকেটার   বহিঃসংযোগ        বিষয়শ্রেণী:১৯৩৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:কমনওয়েলথ একাদশের ক্রিকেটার বিষয়শ্রেণী:বার্বাডীয় ক্রিকেটার বিষয়শ্রেণী:বার্বাডোসের ক্রিকেটার বিষয়শ্রেণী:নাইটহুড খেতাবপ্রাপ্ত ক্রিকেট খেলোয়াড় ও কর্মকর্তা
প্রীতম দাস (জন্ম: ১৬ই অক্টোবর ১৯৮৮) একজন ভারতীয় ক্রিকেটার যিনি ঘরোয়া ক্রিকেটে আসামের হয়ে খেলেন।  দাস একজন ডানহাতি ফাস্ট-মিডিয়াম বোলার; তিনি আসামের শিলচরে জন্মগ্রহণ করেন। ২০০৬-০৭ রঞ্জি ট্রফি প্রতিযোগিতার সময়, ২০০৭ সালের জানুয়ারিতে ওড়িশার বিরুদ্ধে তিনি প্রথম-শ্রেণীর ক্রিকেটে অভিষেক করেন। তিনি প্রথম ইনিংসে ৬৫ রানে দিয়ে ৫ উইকেট নেন।  পরের মাসে, দাস ওড়িশার বিরুদ্ধে বিজয় হাজারে ট্রফি ম্যাচে লিস্ট এ অভিষেক করেন। ২০০৭ সালের এপ্রিলে, তিনি আন্তঃরাজ্য টুয়েন্টি২০ টুর্নামেন্টে আসামের হয়ে উপস্থিত হন। তিনি বর্তমানে বিলুপ্ত টোয়েন্টি-২০ লীগ আইসিএল-এ রয়েল বেঙ্গল টাইগারদের প্রতিনিধিত্ব করেছেন। ভারতের ঘরোয়া ৫০ ওভারের টুর্নামেন্ট ২০১২-১৩ বিজয় হাজারে ট্রফিতে তিনি সবচেয়ে বেশি উইকেট নিয়েছিলেন।  ২০১৯-২০ সালেও, তিনি বিজয় হাজারে ট্রফি টুর্নামেন্টে নয়টি ম্যাচে তেইশটি উইকেট সহ যৌথভাবে অগ্রণী উইকেট শিকারী ছিলেন।   তথ্যসূত্র    বহিঃসংযোগ  ইএসপিএনক্রিকইনফোতেপ্রীতম দাস ক্রিকেটআর্কাইভে  প্রীতম দাস  বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:আসামের ক্রিকেটার বিষয়শ্রেণী:শিলচরের ব্যক্তি বিষয়শ্রেণী:আইএসএল ভারত একাদশের ক্রিকেটার বিষয়শ্রেণী:রয়্যাল বেঙ্গল টাইগার্সের ক্রিকেটার বিষয়শ্রেণী:আসাম থেকে আগত ক্রিকেটার
বিনয়ী বিদেয়ী রমা হচ্ছে ২০১৯ সালে মুক্তিপ্রাপ্ত একটি ভারতীয় তেলুগু ভাষার মারপিটধর্মী চলচ্চিত্র।  চলচ্চিত্রটি কাহিনী ও পরিচালনা করেছেন বয়াপতি শ্রীনু এবং প্রযোজনা করেছেন ডি ভি ভি দানাইয়া। চলচ্চিত্রটির মুখ্য ভূমিকায় অভিনয় করেছেন রাম চরণ, কিয়ারা আডবাণী, ও বিবেক ওবেরয়, সহ-ভূমিকায় অভিনয় করেছেন প্রশান্ত, স্নেহা এবং আরিয়ান রাজেশ আরও অনেকে। এটির সঙ্গীত পরিচালনা করেছেন দেবী শ্রী প্রসাদ।  এটি ২০১৯ সালের ১১ জানুয়ারি ভারতে মুক্তি দেওয়া হয়, মুক্তির পর থেকে চলচ্চিত্রটি বক্স অফিসে নেতিবাচক প্রতিক্রিয়া পায়।   তথ্যসূত্র   বিষয়শ্রেণী:অনাথ সম্পর্কে চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:২০১৯-এর অ্যাকশন চলচ্চিত্র বিষয়শ্রেণী:২০১০-এর দশকের তেলুগু ভাষার চলচ্চিত্র বিষয়শ্রেণী:রামোজি ফিল্ম সিটিতে ধারণকৃত চলচ্চিত্র বিষয়শ্রেণী:হায়দ্রাবাদ, ভারতে ধারণকৃত চলচ্চিত্র
শাফাত হিমবাহ ভারতের জম্মু ও কাশ্মীর রাজ্যের একটি পার্বত্য হিমবাহ।   অবস্থান   শাফাত হিমবাহ (দৈর্ঘ্য  ) হিমালয় পর্বতমালার জাংস্কার পর্বতশ্রেণীতে কার্গিল থেকে  দক্ষিণে ও শ্রীনগর থেকে  পূর্বে কার্গিল-জাংস্কার সরকের ডানদিকে অবস্থিত।   বৈশিষ্ট্য   নুন কুন পর্বতদ্বয় এই হিমবাহ থেকে উঠেছে।  এই হিমবাহের গলা জল শাফাত নালা নামে সিন্ধু নদের উপনদী সুরু নদীতে মিশেছে।    তথ্যসূত্র   বিষয়শ্রেণী:হিমবাহ বিষয়শ্রেণী:ভারতের হিমবাহ বিষয়শ্রেণী:জম্মু ও কাশ্মীরের হিমবাহ
এসপ্ল্যানেড হল কলকাতা মেট্রোর একটি স্টেশন।  জওহরলাল নেহেরু রোডের উত্তর প্রান্তে এই স্টেশনটি অবস্থিত। ১৯৮৪ সালে ভারতের তৎকালীন প্রধানমন্ত্রী ইন্দিরা গান্ধী এই স্টেশন থেকেই মেট্রো পরিষেবা উদ্বোধন করেছিল। কলকাতার প্রথম মেট্রো রেল পরিষেবা চালু হয়েছিল এসপ্ল্যানেড থেকে ভবানীপুর মেট্রো স্টেশন (অধুনা নেতাজি ভবন) পর্যন্ত। নিউ মার্কেট, সুরেন্দ্রনাথ পার্ক (পুরনো নাম কার্জন পার্ক) শহীদ মিনার, রাজভবন, মেট্রোপলিটান বিল্ডিং, কলকাতা পৌরসংস্থার প্রধান কার্যালয়, টিপু সুলতান মসজিদ ও ধর্মতলার বাস টার্মিনাস এই স্টেশনের কাছে অবস্থিত।   পাদটীকা   বিষয়শ্রেণী:কলকাতা মেট্রোর স্টেশন বিষয়শ্রেণী:কলকাতার রেলওয়ে স্টেশন বিষয়শ্রেণী:১৯৮৪-এ চালু রেলওয়ে স্টেশন
খুলনা-১০ আসন ছিল বাংলাদেশের জাতীয় সংসদের নির্বাচনী এলাকার একটি। এটি খুলনা জেলায় অবস্থিত জাতীয় সংসদের আসন ছিল।   সীমানা    ইতিহাস  খুলনা-১০ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩এম.এম. নওয়াব আলীবাংলাদেশ আওয়ামী লীগ১৯৭৯শেখ রাজ্জাক আলীবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:খুলনা জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
এ কে এম বজলুল করিম ছিলেন একজন বাংলাদেশী নাট্য ব্যক্তিত্ব।   জীবনের প্রথমার্ধ  করিম ২৩ মার্চ ১৯৩২ সালে ব্রিটিশ ভারতের পূর্ববঙ্গের কুমিল্লায় জন্মগ্রহণ করেন। তিনি ঢাকা বিশ্ববিদ্যালয় থেকে স্নাতকোত্তর শেষ করেন। বিশ্ববিদ্যালয়ে থাকাকালীন তিনি থিয়েটারে সক্রিয় হন এবং সংস্কৃতি সংসদ এবং ঢাকা বিশ্ববিদ্যালয় কেন্দ্রীয় ছাত্র সংসদ আয়োজিত নাটকে অভিনয় করেন। তিনি ১৯৫৫ সালে নীলদূর্পুণ, ১৯৫৬ সালে পরিহাস বিজলিপিতাম এবং ১৯৫৬ সালে কেউ কিছু বলতে পারে না চরিত্রে অভিনয় করেন।   কর্মজীবন  করিম বাংলাদেশের প্রথম দিকের নাট্য আন্দোলনে গুরুত্বপূর্ণ ভূমিকা পালন করেন এবং ১৯৫৬ সালে একটি অগ্রগামী নাট্যদল ড্রামা সার্কেলের প্রতিষ্ঠাতা সদস্য ছিলেন। তিনি ১৯৬৩ সালে বিদেশে চলে যান এবং ১৯৭৩ সালে পাকিস্তান থেকে স্বাধীনতার পর বাংলাদেশে ফিরে আসেন। বাংলাদেশে ফেরার পর তিনি ড্রামা সার্কেলকে পুনরুজ্জীবিত করতে সাহায্য করেন। তিনি বেশ কিছু অবাঙালি নাটক বাংলায় অনুবাদ করে মঞ্চস্থ করেন।   মৃত্যু  করিম ১৯৭৭ সালে মারা যান।   তথ্যসূত্র   বিষয়শ্রেণী:পুরুষ নাট্যকার বিষয়শ্রেণী:২০শ শতাব্দীর নাট্যকার বিষয়শ্রেণী:বাংলাদেশী নাট্যকার বিষয়শ্রেণী:বাঙালি লেখক বিষয়শ্রেণী:বাংলা ভাষার লেখক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কুমিল্লা জেলার ব্যক্তি বিষয়শ্রেণী:১৯৭৭-এ মৃত্যু বিষয়শ্রেণী:১৯৩২-এ জন্ম
রেইকিয়ানেসপায়ের (আইসল্যান্ডীয় ভাষায়: Reykjanesbær) দক্ষিণ-পশ্চিম আইসল্যান্ডে রেইকিয়ানেসপায়ের উপদ্বীপে ফাখ্‌সাফ্লোই উপসাগরের তীরে অবস্থিত একটি পৌর এলাকা। ১৯৯৫ সালে কেপ্লাভিক (Keflavík) শহরকে পার্শ্ববর্তী নিয়ার্দভিক (Njardvík) ও হাফনির (Hafnir) শহরের সাথে একত্রিত করে এই নতুন প্রশাসনিক শহরটি গঠন করা হয়। এর আগে তিনটি শহরের জনগণ এই একত্রীকরণের পক্ষে ভোট দেন। এটি একটি মৎস্যবন্দর ও স্থানীয় বাজারকেন্দ্র। এছাড়াও এখানে একটি আন্তর্জাতিক বিমানবন্দর ও দ্বিতীয় বিশ্বযুদ্ধের সময়ে নির্মিত একটি মার্কিন বিমান ঘাঁটি আছে। বিমান ঘাঁটিটিকে পরবর্তীতে ১৯৫১ সালে নেটোর ঘাঁটিতে রূপান্তরিত করা হয়। একটি ৪৮ কিলোমিটার লম্বা পাকা রাস্তা বিমানবন্দরটির সাথে রেইকিয়াভিককে সংযুক্ত করেছে।  যে তিনটি শহর নিয়ে রেইকিয়ানেসপায়ের গঠিত, তাদের মধ্যে কেপ্লাভিক বৃহত্তম এবং হাফনির ক্ষুদ্রতম। কেপ্লাভিক ও নিয়ার্দভিক অতীতে দুইটি আলাদা শহর ছিল, কিন্তু ২০শ শতকের দ্বিতীয়ার্ধে এগুলি আকারে বাড়তে শুরু করে এবং শেষ পর্যন্ত একটি মাত্র রাস্তা এদেরকে আলাদা করতে সক্ষম হয়, যার উত্তরে কেপ্লাভিক ও দক্ষিণে নিয়ার্দভিক। নতুন রেইকিয়ানেসপায়ের শহর বর্তমানে আইসল্যান্ডের ৫ম বৃহত্তম শহর এবং এখানে প্রায় ১৩ হাজার লোকের বাস।   বহিঃসংযোগ   রেইকিয়ানেসপায়ের - www.islandsmyndir.is-এর সৌজন্যে ছবির গ্যালারি  বিষয়শ্রেণী:আইসল্যান্ডের প্রশাসন বিষয়শ্রেণী:আইসল্যান্ডের পৌর এলাকা
নেবুলা ছিল ভারতের সিকিম রাজ্যের একটি রাজনৈতিক দল। নেবুলার অর্থ নেপালি ভুটিয়া লেপচা, যা রাজ্যের তিনটি বৃহত্তম জাতিগোষ্ঠী।  ১৯৯৯ সালে সিকিমের প্রাক্তন উপ-মুখ্যমন্ত্রী পিটি লাকসামকে সিকিম ডেমোক্রেটিক ফ্রন্ট থেকে বহিষ্কার করার সময় নেবুলা প্রতিষ্ঠিত হয়েছিল। নেবুলা ২০০৪ সালে সিকিম ইউনাইটেড ডেমোক্রেটিক অ্যালায়েন্সে (এসইউডিএ) যোগদান করে।The Telegraph. Consensus cry on seat shareIndian Express. Cong, BJP join hands to fight for Sikkim rights Lucksom SUDA-এর অ্যাড-হক কমিটিতে নেবুলার প্রতিনিধিত্ব করেছিল।  SWLADENLA প্রথম "NeBuLa" শব্দটি তৈরি করেছিলেন। তিনি নেপালি, ভুটিয়া এবং লেপচাদের মধ্যে সাম্প্রদায়িক সম্প্রীতি নিয়েও উদ্বিগ্ন ছিলেন। তৎকালীন দার্জিলিংয়ের সংশ্লিষ্ট নাগরিকের পরামর্শে, তিনি ১৯৩৪ সালে হিল পিপলস সোশ্যাল ইউনিয়ন নামে একটি ইউনিয়ন গঠন করতে সক্ষম হন। পরে ইউনিয়নটি "নেবুলা" নীতিবাক্যের জন্য বিখ্যাত ছিল।  ২০১৩ সালে, নেবুলা তৃণমূল কংগ্রেসের সাথে একীভূত হয়।   আরো দেখুন    ভুটিয়া-লেপচা   তথ্যসূত্র   বিষয়শ্রেণী:সিকিমের বিলুপ্ত রাজনৈতিক দল বিষয়শ্রেণী:১৯৯৯-এ প্রতিষ্ঠিত রাজনৈতিক দল বিষয়শ্রেণী:১৯৯৯-এ সিকিমে প্রতিষ্ঠিত
নামিবিয়া–বাংলাদেশ সম্পর্ক হল নামিবিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। দুই দেশই পারস্পরিক সৌহার্দ্যপূর্ণ সম্পর্ক বজায় রেখে চলেছে, যা আরো প্রসারের লক্ষ্যে দুই দেশই কাজ করে চলেছে।   সামাজিক উন্নয়ন  বাংলাদেশ এবং নামিবিয়া একে অপরকে সামাজিক উন্নয়ন খাতে সহযোগিতা করতে আগ্রহী। বাংলাদেশ এইচআইভি/এইডস প্রভৃতি রোগের মত স্বাস্থ্যঝুঁকি এড়াতে নামিবিয়াকে সহযোগিতা করছে, বিশেষ করে ওষুধ প্রযুক্তিক বিষয়ে। নামিবিয়ার সামাজিক উন্নয়নের লক্ষ্যে বাংলাদেশ থেকে দক্ষ চিকিৎসক এবং প্রকৌশলী নেবার জন্যেও নামিবিয়াকে আহ্বান করেছে বাংলাদেশ।   অর্থনৈতিক সম্পর্ক  বাংলাদেশ এবং নামিবিয়া উভয় রাষ্ট্রই দ্বিপাক্ষিক সম্পর্ক প্রসারে প্রয়োজনীয় পদক্ষেপ গ্রহণে আগ্রহী। বাংলাদেশের পাটজাত দ্রব্যসামগ্রী, চামড়াজাত দ্রব্য, সিরামিক এবং ওষুধ নামিবিয় বাজারে কদর পেয়েছে।   তথ্যসূত্র   বিষয়শ্রেণী:নামিবিয়া–বাংলাদেশ সম্পর্ক বিষয়শ্রেণী:নামিবিয়ার দ্বিপাক্ষিক সম্পর্ক বিষয়শ্রেণী:বাংলাদেশের দ্বিপাক্ষিক সম্পর্ক বাংলাদেশ বিষয়শ্রেণী:বাংলাদেশ ও কমনওয়েলথ অব নেশন্স
.flex-columns-container { 	clear: both; 	width: 100%; 	display: flex; 	flex-wrap: wrap; }  .flex-columns-container > .flex-columns-column { 	float: left; 	width: 50%; 	min-width: 360px; 	padding: 0 0.5em; 	box-sizing: border-box; 	flex: 1; 	display: flex; 	flex-direction: column; }  @media screen and (max-width: 393px) { 	.flex-columns-container > .flex-columns-column { 		min-width: 0; 	} }  .flex-columns-container > .flex-columns-column:first-child { 	padding-left: 0; }  .flex-columns-container > .flex-columns-column:last-child { 	padding-right: 0; }  @media screen and (max-width: 720px) { 	.flex-columns-container > .flex-columns-column { 		padding: 0; 		width: 100%; 	} 	 	.flex-columns-container { 		display: block; 	} }  .flex-columns-container > .flex-columns-column > div { 	flex: 1 0 auto; }  .flex-columns-container > .flex-columns-column > div.flex-columns-noflex { 	flex: 0; }
ডান|থাম্ব|ফ্রেশম্যান (ম্যাগাজিন) প্রচ্ছদ ফ্রেশমেন একটি মার্কিন পর্নোগ্রাফিক ম্যাগাজিন যা ১৯৮২ থেকে ২০০৯ সাল পর্যন্ত এলপিআই মিডিয়ার একটি বিভাগ স্পেশালিটি পাবলিকেশন্স দ্বারা মাসিক প্রকাশিত হয়েছিল। ম্যাগাজিনটি সমকামী পুরুষদের দিকে পরিচালিত হয়েছিল, এবং ১৮-২৫ বছর বয়সী পুরুষদের নগ্ন ছবি ছাপা হতো। ম্যাগাজিনটি ছিল সফট কোর, এবং মূলধারার সংবাদ আউটলেট এবং প্রাপ্তবয়স্কদের দোকানের সফট কোর বিভাগে বিতরণ করা হয়েছিল। ম্যাগাজিনটি হাস্টলার ম্যাগাজিনের সমকামী সংস্করণ করার একটি প্রচেষ্টা ছিল। এর প্রথম সংস্করণে সব রঙিন ফটোগ্রাফি দেখানো হয়েছে যার উচ্চ উৎপাদন মান হাস্টলারের মতোই। এটি নিয়মিতভাবে পুরুষ মডেলদের লিঙ্গোত্থান এবং উন্মুক্ত মলদ্বার দেখানো হতো, যা এই ম্যাগাজিনটিকে প্রতিযোগীদের থেকে আলাদা করেছিল যখন এটি প্রথম প্রকাশিত হয়েছিল। প্রতি ক্যালেন্ডার বছরে ১০ সংখ্যা প্রকাশিত হয়েছিল, যা বর্তমান মাসিক আকারেই প্রকাশিত হয়। ২০০০ এর পরে, ফোকাস ছিল বেল অ্যামি, ফ্যালকন এবং অন্যান্য প্রাপ্তবয়স্ক-ভিডিও উত্পাদন সংস্থাগুলির শীর্ষ-লাইন পুরুষ পর্ন মডেলগুলির উপর। অন্যান্য আইটেম, যেমন ক্যালেন্ডার, একই লেবেল ব্যবহার করে প্রকাশিত হয়েছে।  ম্যাগাজিনে নগ্ন পুরুষদের আলোকচিত্র, ইরোটিক কল্পকাহিনী, ভিডিও পর্যালোচনা এবং অন্যান্য সমকামী প্রাপ্তবয়স্ক বৈশিষ্ট্য ছিল। ম্যাগাজিনটি অল্পবয়সী কিন্তু শুধুমাত্র টুইঙ্ক পুরুষদের জন্য বিশেষায়িত নয়, প্রাথমিকভাবে ১৮ থেকে ২৫ বছর বয়সী কিন্তু কারো কারো বয়স ৩০ বছর। স্পেশালিটি পাবলিকেশন্স মেন ম্যাগাজিনও প্রকাশ করে, যেটি একই ফরম্যাটে ছিল কিন্তু ২৫ থেকে ৪০ বছর বয়সী পুরুষদের জন্য।   তথ্যসূত্র    https://web.archive.org/web/20071106043057/http://zoom.gay.com/viewArticle.do?id=979&selectedRegionId=7&selectedCountryId=12&selectedStateId=&selectedCityId=  http://www.tlavideo.com/product/2-1120-250983_freshmen-magazine-2008-calendar.html?sn=446  বিষয়শ্রেণী:১৯৮২-এ প্রতিষ্ঠিত ম্যাগাজিন বিষয়শ্রেণী:২০০৯-এ বিলুপ্ত ম্যাগাজিন বিষয়শ্রেণী:১৯৮২-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:মার্কিন যুক্তরাষ্ট্রের বিলুপ্ত ম্যাগাজিন বিষয়শ্রেণী:মার্কিন পর্নোগ্রাফিক ম্যাগাজিন বিষয়শ্রেণী:মার্কিন যুক্তরাষ্ট্রের মাসিক ম্যাগাজিন বিষয়শ্রেণী:সমকামী পুরুষ পর্নোগ্রাফিক ম্যাগাজিন বিষয়শ্রেণী:মার্কিন যুক্তরাষ্ট্রে সমকামী পুরুষ পর্নোগ্রাফি
ভারতের উত্তর-পূর্ব সীমান্তের রাজ্যগুলির মধ্যে একটি হল মেঘালয়। মেঘালয়ের তিনটি প্রধান উপজাতি হল খাসি, পনার এবং গারো। উত্তর-পূর্ব ভারতের অন্যান্য রাজ্যের মধ্যে মেঘালয় তার অনন্য রন্ধনশৈলীর বৈশিষ্ট্য নিয়ে বিদ্যমান।  মেঘালয়ের প্রধান খাদ্য হল ভাত এবং তার সাথে মাছ বা মাংসের বিভিন্ন রকম প্রস্তুতি। প্রকৃতপক্ষে, মেঘালয়ের স্থানীয় মানুষের প্রধান খাদ্যই হল ভাত। মেঘালয়ের উপজাতি গোষ্ঠীর লোকেরা ছাগল, শুকর, পাখি, হাঁস এবং গরু পালন করে এবং তাদের মাংস খাদ্য হিসাবে গ্রহণ করে।  মেঘালয়ের খাসি ও জয়ন্তিয়া অঞ্চলের উল্লেখযোগ্য খাবারগুলো হল জাদোহ, কি কপু, টুং রিম্বাই, ও অঙ্কুরিত বাঁশের আচার। এই অঙ্কুরিত বাঁশ গারো উপজাতির বিশেষ পছন্দের খাবার।  গারোরা গৃহপালিত এবং অ-গৃহপালিত উভয় প্রাণীর মাংসই খায়। যদিও তাদের দৈনন্দিন প্রধান খাদ্য -এর মধ্যে পরে কাপা দিয়ে ভাত যা পুরম্ভী মসলা নামে একটি বিশেষ উপাদান দিয়ে রান্না করা হয়।  মেঘালয়ের লোকেরা মসলাদার খাবার পছন্দ করে এবং তাদের খাবারে মাংস, বিশেষ করে শুকরের মাংস বেশি ব্যবহার হয়। মেঘালয়ের খাদ্য শস্য হল ধান এবং ভুট্টা। এছাড়াও মেঘালয়ে স্থানীয়ভাবে প্রচুর ফল উৎপাদিত হয় যা তাদের খাদ্যতালিকায় অন্তর্ভু‌ক্ত। জাদোহ, পুথারো অ পুদোহ হল বিভিন্ন ঋতুতে উৎপাদিত বিভিন্ন ধরনের চাল যা স্থানীয় বিভিন্ন উৎসবে খাওয়া হয়। পুদোহ চাল শুয়োরের মাংসের সাথে সেদ্ধ করে রান্না করা হয় এবং বিবাহ বা মেঘালয়ের অন্যান্য বিশেষ অনুষ্ঠানে খাওয়া হয়।  খাসি ভাষায় জা কথার অর্থ  হল ভাত আর দোহ মানে হল মাংস। জাদোহ হল শুকরের মাংসের চর্বি দিয়ে রান্না করা লাল ভাত যাতে পেঁয়াজ, আদা, হলুদ, তেজপাতা, কালো মরিচ ইত্যাদি বিবিধ মসলা দেওয়া হয়ে থাকে। খাসি উপজাতিদের উৎসবের সময় স্থানীয়রা সকালে এই খাবারটি খায়।  টুংরিম্বাই মেঘালয়ের কৃষক সম্প্রদায়ের একটি দৈনন্দিন খাবার। তুংরিম্বাই তৈরি করা হয় গাঁজানো সয়াবিন, সিদ্ধ ও কাটা শুকরের মাংস, কালো তিল, আদা, পেঁয়াজ ইত্যাদি দিয়ে। এই সমস্ত উপাদান একসাথে ভাজা করে সাঁতলান হয় এবং সঠিক স্বাদ আনার জন্য ঢিমে আঁচে রান্না করা হয়।  পুমলোই হল গুঁড়ো করা ভাপানো চাল দিয়ে প্রস্তুত মেঘালয়ের আরেকটি খাবার যা উৎসবের সময় খাওয়া হয়। এটি খিউ রানেই নামক একটি পাত্র ব্যবহার করে রান্না করা হয়। পুমলোই মাঝারি আঁচে রান্না করা হয়। এই ভাত রান্না করার জন্য সঠিক পরিমাণে জল এবং তাপের ভারসাম্য বজায় রাখতে হয়।  মেঘালয়ের আরও উল্লেখযোগ্য খাবার হল দোহ-খলিহ, দোহ-নেইয়ং,নাখাম বিচি ইত্যাদি। দো-খলিহ হল একটি সালাদ যা শুকরের মাংস, মরিচ এবং পেঁয়াজ দিয়ে তৈরি। ডোহ-নেইয়ং হল একটি ঘন শুয়োরের মাংসের তরকারি  যার মধ্যে সবুজ মরিচ, লাল পেঁয়াজ, গোলমরিচ এবং অন্যান্য স্থানীয় মশলা থাকে। নাখাম বিচি হল একটি স্যুপ যা নাখাম দিয়ে তৈরি।নাখাম একটি বিশেষ জাতের মাছ যা প্রথমে রোদে বা আগুনে শুকানো হয়। এর পরে সেই মাছ ভাজা হয় এবং তা জলে সিদ্ধ করে এই ঘন স্যুপ প্রস্তুত করা হয়।  তথ্যসূত্র  বিষয়শ্রেণী:মেঘালয়ের সংস্কৃতি বিষয়শ্রেণী:উত্তর-পূর্ব ভারতীয় রন্ধনশৈলী বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় রন্ধনশৈলী
অতৃতীয় জি-সিরিজ থেকে প্রকাশিত বাংলাদেশী প্রোগ্রেসিভ মোটাল ব্যান্ড আর্টসেলের তৃতীয় অ্যালবাম। ২০০৬ সালে দ্বিতীয় অ্যালবাম অনিকেত প্রান্তর মুক্তির ১৭ বছর পরে ২০২৩ সালে অ্যালবামটি মুক্তি পায়। এটি ব্যান্ডটির তৃতীয় একক অ্যালবাম।  আর্টসেলের প্রথম একক অ্যালবাম অন্য সময় ২০০২ সালে প্রকাশিত হয় এবং এরপর ২০০৬ সালে আসে দ্বিতীয় একক অ্যালবাম অনিকেত প্রান্তর, যে অ্যালবামটি রেকর্ড সংখ্যক বিক্রি হয়। এরপর ২০১২ সালে তৃতীয় অ্যালবাম আনার পরিকল্পনা প্রকাশ করে আর্টসেলের সদস্যদরা, কিন্তু ব্যান্ডের তৃতীয় অ্যালবামের জন্য প্রায় দুই দশক অপেক্ষা করার পর ভক্তরা এটিকে মিমের মতো আচরণ করে এবং যতক্ষণ না এটি প্রকাশ পায় ততক্ষণ পর্যন্ত এটি বিশ্বাস করতে অস্বীকার করে। এরপর ২০১৬ সালে আর্টসেল পুনরায় অ্যালবামটি প্রকাশের ঘোষণা দেয়। প্রধান গিটারবাদক এরশাদ জামান অ্যালবামটি প্রকাশের বিষয়টি নিশ্চিত করেন, এরশাদ বলেন, "অবশেষে আমাদের শ্রোতাদের জন্য আমরা নতুন অ্যালবাম প্রকাশ করতে যাচ্ছি। অ্যালবামটির নাম রাখা হয়েছে ‘অতৃতীয়’।" দীর্ঘ এক দশক পরে তৃতীয় অ্যালবামটি আনার প্রসঙ্গে তিনি ব্যান্ডের সদস্যদের পারিবারিক ও ব্যক্তিগত কাজে ব্যাস্ততার কথা জানান। কিন্তু সেবারও প্রকাশিত হয়নি অ্যালবামটি। এরপর আর্টসেলে ভাঙাগড়া শুরু হয়। প্রধান গিটারবাদক এরশাদ জামান ব্যান্ডের অন্য সদস্যদের সাথে মনোমালিন্যতায় আর্টসেল ছেড়ে চলে যান এবং এরশাদের জায়গায় ২০১৮ সালে প্রধান গিটারবাদক হিসেবে কাজী ফয়সাল আহমেদ যোগ দেন।  ২০২২ সালে শেষের দিকে, আর্টসেল ২০২৩ সালের শুরতে অ্যালবামটি প্রকাশের ঘোষণা দেয়। অবশেষে ২০২৩ সালের ফেব্রুয়ারির ২৩ তারিখে অ্যালবামটি সীমিত সময়ের বিক্রয় শুরু করা হয় এবং ৯ মার্চ ২০২৩ সালে জি-সিরিজে মুক্তি পায়। অ্যালবামটির মুক্তি দীর্ঘ ১৭ বছরের অবসান ঘটিয়ে ভক্তদের মনে উল্লেখযোগ্য সাড়া ফেলে।   ট্র্যাক তালিকা    গানের কথা  অতৃতীয় অ্যালবামের বাক্স বন্দি, স্মৃতির আয়না, অসমাপ্ত সান্তনা গানসমূহ সায়েফ আল নাজি সেজান লিখেছেন। বিপ্রতীপ ও অতৃতীয় গানসমূহ সায়েফ আল নাজির পাশাপাশি ইশতিয়াক ইসলাম খানও লিখেছেন।   কর্মী   জর্জ লিংকন ডি কস্টা – প্রধান ভোকাল, রিফ গিটার  ইকবাল আসিফ জুয়েল – লিড গিটার  কাজী ফয়সাল আহমেদ – লিড গিটার  কাজী সাজ্জাদুল আশেকীন সাজু – ড্রাম  সাইফ আল নাজি – বেইজ গিটার   তথ্যসূত্র    বহিঃসংযোগ   ইউটিউবে অতৃতীয়    আর্টসেল অফিশিয়াল মাইস্পেস  বিষয়শ্রেণী:আর্টসেলের অ্যালবাম বিষয়শ্রেণী:২০২৩-এ প্রকাশিত অ্যালবাম
কাফি খান (১৯২৮ — ২০২১) বাংলাদেশের একজন বেতার ব্যক্তিত্ব, সাংবাদিক। তিনি প্রয়াত রাষ্ট্রপতি জিয়াউর রহমানের প্রেস সচিব ছিলেন।   প্রাথমিক জীবন  ১৯২৮ সালে তিনি চব্বিশ পরগণা জেলার বারাসাতের কাজীপাড়া গ্রামে জন্মগ্রহণ করেন। সেখানেই প্রাইমারি স্কুল ও হাই স্কুলের পড়াশুনা সম্পন্ন করেন। এরপর ভর্তি হন রিপন কলেজে। ১৯৪৭ সালের কিছু আগে, অর্থাৎ দেশভাগের আগে তিনি বড় ভাইয়ের সাথে ঢাকায় চলে আসেন। পরিবারের বাকি সবাই ভারতেই থেকে গিয়েছিলেন।   কর্মজীবন  ঢাকায় ফিরে এসে তিনি সরকারের রাজস্ব অফিসে একটি করণিকের চাকরি নিয়েছিলেন। তখন ঢাকা ছিল শুধুই একটি জেলা শহর। এতোটা উন্নত ছিল না। দেশবিভাগের সময় প্রায় সকল হিন্দু ভারতে পাড়ি জমালে সাংস্কৃতিক অঙ্গনেও একটি বিশাল শূণ্যতার সৃষ্টি হয়েছিল। তাঁর কবিতা আবৃত্তির প্রতি ঝোঁক ছিল। এমনকি মঞ্চনাটকের উন্নতিতেও কাফি খান ভূমিকা পালন করেছেন। ১৯৬৬ সালে তিনি ভয়েস অব আমেরিকায় যোগ দেন। ১৯৭১ সালে মুক্তিযুদ্ধের পক্ষে বেতারে তিনি ভূমিকা পালন করেছেন। তখনই তিনি খ্যতি লাভ করেন। ১৯৭৩ সালে দেশে ফিরে আসেন। এবং আবারও ভয়েস অব আমেরিকায় যোগ দেন। সত্তরের দশক থেকে আশির দশক পর্যন্ত তিনি রাষ্ট্রপতি জিয়াউর রহমানের প্রেস সচিব হিসেবে দায়িত্ব পালন করেছেন।   মৃত্যু  দীর্ঘদিন ধরে তিনি প্রস্টেট ক্যান্সারে ভুগছিলেন। যুক্তরাষ্ট্রে ৯৩ বছর বয়সে তিনি মৃত্যুবরণ করেন।   উৎস   বিষয়শ্রেণী:বাংলাদেশী সাংবাদিক
বিবরন {{speedway|nation|variant|size=optional|name=optional}}  Produces a flag icon attached to a wikilinked national speedway team article. প্যারামিটার nation — Use either the name of the nation or the three-letter country code name (optional) — Can be used to change the wikilink display text variant (optional) — Specifies an alternate (historical) flag to use.  This parameter is documented by the appropriate template in :Category:Country data templates. size (optional) — Can be used to change the flag icon size (use sparingly!)  উদাহরণ {{speedway|Poland}} →  {{speedway|SWE}} →  {{speedway|Italy|1861}} →  {{speedway|GBR|name=GBR}} →   আরো দেখুন :বিষয়শ্রেণী:জাতীয় স্পিডওয়ে দল
সরকারি তজুমদ্দিন ডিগ্রী কলেজ বাংলাদেশের ভোলা জেলার তজুমদ্দিন উপজেলার অন্তর্গত একটি সরকারি শিক্ষা প্রতিষ্ঠান। ১৯৮৯ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।   ইতিহাস  কলেজটি ১৯৮৯ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৯২ সালে বি.এ(পাস) কোর্স ও ১৯৯৬ সালে স্নাতক শ্রেনী খোলা হয়।  তারিখে কলেজটিকে প্রথম এমপিওভুক্ত করা হয়।   বিবরণ   অবকাঠামো   প্রশাসন   শিক্ষা কার্যক্রম ও পদ্ধতি   সামাজিক কার্যক্রম   পুরস্কার ও সম্মাননা   উল্লেখযোগ্য শিক্ষার্থী   চিত্রশালা   আরও দেখুন   তথ্যসূত্র    বহিঃসংযোগ   বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:ভোলা জেলার মহাবিদ্যালয়
পাউলিং স্কেল হলো তড়িৎঋণাত্মকতা (electronegativity) পরিমাপের একটি স্কেল যা আমেরিকান রসায়নবিদ লিনাস পাউলিং ১৯৩২ সালে প্রবর্তন করেছিলেন।   পাউলিং স্কেলের মূল বৈশিষ্ট্য:  সংজ্ঞা: এটি একটি মৌলের পরমাণুর ইলেকট্রন আকর্ষণ করার আপেক্ষিক ক্ষমতা পরিমাপ করে যখন সেই পরমাণু কোনো রাসায়নিক বন্ধনে থাকে।  স্কেল পরিসীমা:   সর্বনিম্ন: ০.৭ (সিজিয়াম)  সর্বোচ্চ: ৪.০ (ফ্লোরিন)  গণনা পদ্ধতি: পাউলিং বন্ধন শক্তির পার্থক্য থেকে তড়িৎঋণাত্মকতার মান নির্ধারণ করেছিলেন। তিনি লক্ষ করেছিলেন যে ভিন্ন মৌলের মধ্যে গঠিত বন্ধন সমধর্মী বন্ধনের চেয়ে বেশি শক্তিশালী হয়।  পর্যায় সারণীতে প্রবণতা:   বাম থেকে ডানে বৃদ্ধি পায়  উপর থেকে নিচে হ্রাস পায়  এই স্কেল রাসায়নিক বন্ধনের প্রকৃতি (আয়নিক, সমযোজী বা মেরু যোজী) নির্ধারণে গুরুত্বপূর্ণ ভূমিকা পালন করে।   পাউলিং স্কেলের মূল বৈশিষ্ট্য:  সংজ্ঞা: এটি একটি মৌলের পরমাণুর ইলেকট্রন আকর্ষণ করার আপেক্ষিক ক্ষমতা পরিমাপ করে যখন সেই পরমাণু কোনো রাসায়নিক বন্ধনে থাকে।  স্কেল পরিসীমা:   সর্বনিম্ন: ০.৭ (সিজিয়াম)  সর্বোচ্চ: ৪.০ (ফ্লোরিন)  গণনা পদ্ধতি: পাউলিং বন্ধন শক্তির পার্থক্য থেকে তড়িৎঋণাত্মকতার মান নির্ধারণ করেছিলেন। তিনি লক্ষ করেছিলেন যে ভিন্ন মৌলের মধ্যে গঠিত বন্ধন সমধর্মী বন্ধনের চেয়ে বেশি শক্তিশালী হয়।  পর্যায় সারণীতে প্রবণতা:   বাম থেকে ডানে বৃদ্ধি পায়  উপর থেকে নিচে হ্রাস পায়  এই স্কেল রাসায়নিক বন্ধনের প্রকৃতি (আয়নিক, সমযোজী বা মেরু যোজী) নির্ধারণে গুরুত্বপূর্ণ ভূমিকা পালন করে।
দ্বিজেন্দ্রকুমার সান্যাল ( জানুয়ারি ১৯০৭ – ৯ অক্টোবর ১৯৭০ ) ছিলেন একজন ভারতীয় বাঙালি শিক্ষাবিদ যিনি দেশে সাংবাদিকতা ও ব্যবস্থাপনা শিক্ষার সূচনাকারী হিসাবে পরিচিত। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩১০,    জীবনী  দ্বিজেন্দ্রকুমার ছিলেন  কলকাতা বিশ্ববিদ্যালয়ের মেধাবী  ও কৃতি ছাত্র। তিনি বিশ্ববিদ্যালয়ের গবেষণা বৃত্তি ও স্বর্ণপদক লাভ করেন। স্নাতকোত্তরের পরই ১৯৩২ খ্রিস্টাব্দ হতেই কলকাতা বিশ্ববিদ্যালয়ের প্রভাষক পদে নিযুক্ত হন। অধ্যাপনার পাশাপাশি ১৯৩৭-৫৩ খ্রিস্টাব্দে তিনি বিশ্ববিদ্যালয়ের নিয়োগ সংক্রান্ত পরিষদের সম্পাদক ছিলেন এবং বিশ্ববিদ্যালয়ে সাংবাদিকতা ও ব্যবস্থাপনা পাঠের সূচনা করেন তিনিই। পশ্চিমবঙ্গের তৎকালীন মুখ্যমন্ত্রী  ডা.বিধানচন্দ্র রায়ের উদ্যোগে ভারতে তথা দক্ষিণ-পূর্ব এশিয়ায় প্রথম ব্যবস্থাপনা বিদ্যার প্রতিষ্ঠান -   ইন্ডিয়ান ইনস্টিটিউট অব সোশ্যাল ওয়েলফেয়ার অ্যান্ড  বিজনেস ম্যানেজমেন্ট ( পূর্বতন অল ইন্ডিয়া ইনস্টিটিউট অফ সোস্যাল ওয়েলফেয়ার অ্যান্ড  বিজনেস ম্যানেজমেন্ট) ১৯৫৩ খ্রিস্টাব্দের ২৫ এপ্রিল কলকাতায় প্রতিষ্ঠিত হলে দ্বিজেন্দ্রকুমার সান্যালই হন প্রথম পরিচালক। এবং আমৃত্যু ওই পদে ছিলেন অধ্যাপক সান্যাল।  পাশাপাশি তিনি বহু শিক্ষা প্রতিষ্ঠানের সাথে ঘনিষ্ঠভাবে যুক্ত ছিলেন।  ১৯৭০ খ্রিস্টাব্দের ৯ অক্টোবর অধ্যাপক সান্যাল কলকাতায় প্রয়াত হন। তার স্মৃতিতে প্রতিষ্ঠানটির 'কর্পোরেট রিলেশন ও প্লেসমেন্ট' বিভাগ প্রতি বছর "অধ্যাপক ডি কে সান্যাল মেমোরিয়াল লেকচার" আয়োজন করে থাকে।   তথ্যসূত্র
থাম্ব| ১৯২৬ সালে স্যার জন স্যান্ডেম্যান অ্যালেন স্যার জন স্যান্ডেম্যান অ্যালেন (২৬ সেপ্টেম্বর ১৮৬৫ - ৩ জুন ১৯৩৫) একজন ব্রিটিশ কনজারভেটিভ পার্টির রাজনীতিবিদ ছিলেন। তিনি ১৯২৪ থেকে ১৯৩৫ সালে অফিসে মৃত্যুর আগ পর্যন্ত লিভারপুল ওয়েস্ট ডার্বির জন্য সংসদ সদস্য (এমপি) ছিলেন।   তথ্যসূত্র       বহিঃসংযোগ     বিষয়শ্রেণী:নাইটস ব্যাচেলর বিষয়শ্রেণী:লিভারপুলের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৩৫-এ মৃত্যু বিষয়শ্রেণী:১৮৬৫-এ জন্ম